Шагал падкрэсліў, што на міжнароднай арэне яго краіна імкнецца быць "максімальна стрыманай пры абмеркаванні сітуацыі ў Беларусі. "У рамках гэтай самай стрыманасці Ізраіль ніколі не прад’яўляў нейкіх сур’ёзных прэтэнзій Беларусі. Калі ж і галасаваў па дакументам, то на аснове парытэту, калі Беларусь галасавала супраць Ізраіля па пытаннях палесціна-ізраільскіх адносінаў, — сказаў дыпламат. Ён таксама адзначыў, што Ізраіль стрымана адносіцца да санкцыяў Еўразвязу і ЗША ў адносінах Беларусі. "Мы галасуем у рамках партнёрскіх адносінаў, але самі мы падобнага не ініцыюем. Як і Беларусь не ініцыюе антыізраільскія пытанні, але галасуе па іх", — падкрэсліў Шагал.